Den Vest-Sjællandske Avis, 1840-10-15
Frankrig. J Efterretninger fra Paris af 7de Octbr. hedder det, at den politiske Krisis vedvarer Det Rygte gientages med Bestemthed, at Thiers har seiret i Kongens Raad. Cabinetsraadet var endnu forsamlet Kl. 4 1/2. Den Engelske Gesandt har havt en Samtale med Thiers førend Conseilet. Maaskee angik den Lord Palmerstons nye forsonlige Note, hvori det Engelske Cabinet giver den Forsikkring, at man ikke tænker med Alvor paa at fratage Mehemed Alt Ægypten. Fra alle Sider bekræftes det, at kun Lord Ponsonby har drevet Divanet til denne Forholdsregel, og at bestemt Østerrig, ja maaskee endog Rusland ikke billiger denne Forholdsregel. – Ved en Ordonnants af 7de Octbr. har Konge sammenkaldt Pairernes og de Deputeredes Kamre til den 28de Octbr. Morning Post betragter Ministeriets Fald som uundgaaeligt, men det vil først indtræde efter Kamrenes Forsamling. – Den 8de om Eftermiddagen hed det i Paris, at Anliggenderne tage en fredelig Vending, og Fjendtlighederne i Orienten vilde blive standsede ved gjensidig Overeenskomst Univers melder, at den Efterretning er urigtig at Hr. Guizot er kaldet fra London. – Hertugen af Orleans er beskjeftiget med at danne en ny Jægerbataillon. – Jfølge to kongelige Forordninger af 29de Septbr. skal der dannes 12 Jnfanterie=Regimenter og ser Regimenter let Cavallerie. – En Forordning af 4de Octbr. aabner Ministeren for de offentlige Arbeider atter en Credit af sex Mill. Fr. til at bestride de i hans Departement forøgede Udgifter ved befæstningen af Paris. - General O'Donnell er tilligemed den forhenværende Marineminister og Jese politico ankommen fra Valencia til Paris. Cabrera er den 3die Octbr. ankommen til Lyon og reiser derfra til Montpellier, da dette Steds Clima er nødvendigt for hans Sundhed. – Den 5te Octbr. droge flere Menneskemasser igjennem de forskjellige Qvarterer i Paris og sang Marseillaisen. den Franske Opera gik det meget heftigt til. Jmellem anden og tredie Act forlangte nogle Personer, at Marseillaisen skulde istemmes; de og nogle Flere begyndte derpaa; der opstod en voldsom Forvirring; en Politiecommissair traadte frem og erindrede Sangerne om det Forbud, at de i Theatret ikke maatte synge andre Sange end de paa Placaten anførte Flere Municipalgardister og Stadssergeanter maatte skaffe de Urolige bort, og blandt disse var en Nationalgardist i Uniform. Tumulten vedvarede, indtil Dækket gik op. Commerce fortæller, at i de sidste Dage har man i flere Theatre i de nærmestliggende Departementer sunget Marseillaisen. Saaledes er det skeet i Rouen; men der gav Politiet intet Mellemspil. Tre Regimenter sang den 5te Octbr. Marseillaisen, efterat Hertugen af Orleans havde mynstret dem. - Moniteur Parision melder nogle Forholdsregler, der ere trufne ved Skibene ved Algier, fra Solens Nedgang til Daggry er det forbudet Handelskibe og alle Fartøier at løbe ind eller ud af Havnen, med Undtagelse af Fiskerskibe, som dog maae være forsynede med et Beviis og fremvise samme for Vagtskibet. Ludvig Napoleons Dom er den 6te Octbr. afsagt af Pairsretten. Den lyder saaledes: Angaaende Prinds Ludvig Napoleon Bonaparte, Grev Montholon, Voisin og de øvrige Anklagede, dømmer Pairsretten, fordi det fremgaaer af Anklagen, at de have gjort sig skyldige i et Attentat, hvis Øiemed gik ud paa enten at styrte Regjeringen eller at forandre den, at bringe Borgerne eller Jndvaanerne til Oprør, til at bevæbne sig imod de kongl. Auctoriteter, og ved Borgernes eller Jndvaanernes gjensidige Bevæbning imod hinanden bevirke en Borgerkrig Prinds Ludvig Napoleon til Fængsel paa Livstid i en paa Statens Continentalgebeet liggende Fæstning; Aladenize til Deportation; Grev Montholon, Parquin, Lombard og Persignyhver til 20-aarig Jndspærring, Maisonan til 15-aarig, Voisin, Forestier og Ornanon til 10-aarig, Montauhan og Bataille til 5-aarig Jndspærring. Pairs retten befaler endvidere, at de Domfældte skulle efter Straffetidens Udløb for Livstid staae under Politiets Opsyn. Flere andre Medskyldige ere dømte til Fængselstraf og Politicopsyn paa 5 og 2 Aar, og nogle ere frikiendte. Pairsretten dømmer desuden de Domfældte til at have forbrudt deres Værdigheder og Titler og til at betale Processens Omkostninger. – Ludvig Napoleon blev Natten derpaa ført til Ham.